༄༅། ། བླ་མ་མི་འཁྲུགས་པའི་རྣལ་འབྱོར་དང་འབྲེལ་བར་དབང་
ལེན་ཚུལ་དངོས་གྲུབ་ཀྱི་ཟ་མ་ཏོག་ཅེས་
བྱ་བ་བཞུགས་སོ། །
༄༅། །ན་མོ་གུ་རུ་བཛྲ་ཨཀྵོ་བྷྱོཿཕྲ་རྒྱས་ཀུན་རྟོག་རླུང་གིས་མི་འཁྲུགས་
པའི། །གསང་གསུམ་ཡོན་ཏན་རིན་ཆེན་ཕུང་བོའི་གཏེར། །ཀུན་མཁྱེན་ཆོས་
དབྱིངས་ཡེ་ཤེས་རྒྱ་མཚོ་ཆེ། །བཅོམ་ལྡན་མི་བསྐྱོད་རྡོ་རྗེ་ལ་བཏུད་དེ། །འབྲས་
བུ་ཆོས་གཟུགས་སྐུ་གཉིས་སྒྲུབ་བྱེད་པའི། །མཚན་བཅས་མཚན་མེད་ལམ་གྱི་
སྨིན་བྱེད་ཐབས། །ཆུ་དང་ཅོད་པན་དབང་བསྐུར་ཆོ་ག་ནི། །བླ་མའི་ལམ་དང་
འབྲེལ་བའི་ཚུལ་འདི་སྤེལ། ། འདིར་རང་གི་རྩ་བའི་བླ་མ་དང་བཅོམ་ལྡན་
འདས་རྡོ་རྗེ་མི་འཁྲུགས་པ་དབྱེར་མི་ཕྱེད་པའི་རྣལ་འབྱོར་དང་འབྲེལ་བར་
དབང་བླངས་པའི་ཚུལ་ནི། ཀུན་སློང་ལེགས་པར་གསལ་བཏབ་ལ། སྐྱབས་སེམས་སྔོན་དུ་འགྲོ་
བས་འདི་ལྟར་བསམ་ཞིང་བརྗོད་པར་བྱའོ། ། མདུན་དུ་ཀུན་བཟང་མཆོད་སྤྲིན་དཀྲིགས་
པའི་དབུས། །རིན་ཆེན་རང་བཞིན་གཞལ་མེད་ཁང་ཆེན་དབུས། །སྐྱོན་བྲལ་
འདབ་སྟོང་ལྟེ་བར་ཟླ་བའི་སྟེང་། །བླ་མ་མཆོག་དང་དབྱེར་མེད་བཅོམ་ལྡན་
686

བཅོམ་ལྡན་འདས་རྡོ་རྗེ་མི་འཁྲུགས་པའི་བསྙེན་ཡིག
འདས།
།མི་བསྐྱོད་མགོན་པོ་ཞལ་གཅིག་ཕྱག་གཉིས་པ། །ཆོས་དབྱིངས་
རང་བཞིན་མཐིང་ཀའི་འོད་འབར་བ། །ས་གནོན་མཉམ་བཞག་སྟེང་དུ་རྡོ་རྗེ་
དང་། །ལྷ་རྫས་གོས་དང་རིན་ཆེན་རྒྱན་མང་མཛེས། །རྒྱལ་ཀུན་གསང་གསུམ་
རྡོ་རྗེ་གསུམ་གྱི་དངོས། །ཡི་གེ་གསུམ་གྱི་ལེགས་མཚན་ཧཱུཾ་འོད་ཀྱིས། །རྒྱལ་བ་
རྒྱལ་སྲས་བཀའ་སྡོད་སྲུང་ཚོགས་བཅས། །སྤྱན་དྲངས་བསྟིམ་པས་ཀུན་འདུས་
བདག་ཉིད་གྱུར། །ལུས་ངག་ཡིད་གསུམ་གུས་པས་ཕྱག་འཚལ་ལོ། །དངོས་
བཤམས་ཡིད་སྤྲུལ་མཆོད་པ་མ་ལུས་འབུལ། །ཐོག་མེད་ནས་བསགས་སྡིག་
ལྟུང་སོ་སོར་བཤགས། །སྐྱེ་འཕགས་དགེ་བ་རྣམས་ལ་རྗེ་ཡི་རངས། །འཁོར་
བ་མ་སྟོངས་བར་དུ་ལེགས་བཞུགས་ནས། །འགྲོ་ལ་ཆོས་ཀྱི་འཁོར་ལོ་བསྐོར་
བ་དང་། །བདག་གཞན་དགེ་རྣམས་བྱང་ཆུབ་ཆེན་པོར་བསྔོ། །བདག་ལུས་
ལོངས་སྤྱོད་དུས་གསུམ་དགེ་ཚོགས་བཅས། །རིན་ཆེན་མཎྜལ་ཀུན་བཟང་
མཆོད་པའི་ཚོགས། །བློ་ཡིས་བླངས་ནས་བླ་མ་ལྷ་ལ་འབུལ། །ཐུགས་རྗེས་
བཞེས་ནས་བྱིན་གྱིས་བརླབ་ཏུ་གསོལ། །སྐུ་བཞིའི་བདག་ཉིད་ཁྱབ་བདག་རྡོ་
རྗེ་འཛིན། །བདེ་ཆེན་མགོན་པོ་བླ་མ་མི་འཁྲུགས་པས། །བདག་གི་སྒོ་གསུམ་
སྡིག་སྒྲིབ་ཀུན་སྦྱངས་ཏེ། །དབང་བསྐུར་བྱིན་གྱིས་བརླབ་པར་མཛད་དུ་
གསོལ། ། ལན་གསུམ། དཀོན་མཆོག་གསུམ་ལ་བདག་སྐྱབས་འཆི། ། ཞེས་སོགས་
ལན་གསུམ། བླ་མ་ལྷ་ཡི་ཐུགས་ཀའི་ཧཱུཾ་འོད་ཀྱིས། །དབང་ལྷ་སྤྱན་དྲངས་བླ་མས་
དགོངས་པ་མཛད། །སྤྱན་སོགས་རིག་མས་གདུགས་དང་རྒྱལ་མཚན་འཛིན། །
མེ་ཏོག་ཆར་འབེབས་གླུ་གར་རོལ་མོ་བརྡུང༌། །བདུད་རྩིའི་རྒྱུན་གྱིས་ཆུ་དང་
་
_68723*

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
,
ཅོད་པན་དབང་། །བསྐུར་བས་ཉོན་མོངས་ལྔ་དང་ཕུང་བོ་ལྔའི། །དྲི་མ་སྦྱངས་
ཤིང་མཚན་བཅས་མཚན་མེད་ལམ། །སྒོམ་པ་ལ་དབང་ཆོས་གཟུགས་སྐུ་
ཐོབ་ཤོག །ཚོགས་ཞིང་འོད་ཞུ་རང་ལ་ཐིམ་པ་ལས། །བདག་དང་ལྷ་ཡི་སྒོ་
གསུམ་དབྱེར་མེད་དུ། །གྱུར་པའི་ཐུགས་ཀར་ཧཱུཾ་ཡིག་སྔགས་ཕྲེང་གིས། །
བསྐོར་བའི་འོད་ཀྱིས་སྒྲིབ་ཀུན་བྱང་བར་གྱུར། ། བྱས་ལ་གཟུངས་རིང་ཅི་འགྲུབ་ཟླ།
བདག་གཞན་དུས་གསུམ་དགེ་ཚོགས་ཅི་མཆིས་པ། །སྲས་བཅས་རྒྱལ་བའི་
ཐུགས་བསྐྱེད་སྨོན་ལམ་དང༌། །གཅིག་ཏུ་འདྲེས་ཏེ་མཁའ་མཉམ་ལུས་ཅན་
འགྲོར། །ཕན་དང་བདེ་བའི་རྒྱུ་རུ་འགྱུར་བར་སྨོན། །ཁྱད་པར་བཅོམ་ལྡན་རྡོ་
རྗེ་མི་འཁྲུགས་པའི། །རྨད་བྱུང་གཟུངས་ཀྱི་རྒྱལ་བོའི་མཐུ་བྱིན་གྱིས། །མི་ཟད་
ལས་ངན་སྡིག་ལྟུང་ཀུན་སྦྱངས་ཏེ། །རྒྱལ་བའི་ཐུགས་རྗེས་ཤེས་རྒྱུད་བརླན་
པར་ཤོག །འདི་སྣང་འགག་ཚེ་མངོན་དགའི་ཞིང་ཁམས་སུ། །བདེ་གཤེགས་
མི་བསྐྱོད་རྒྱལ་བོའི་ཞབས་དྲུང་དུ། །ལེགས་སྐྱེས་ཐུབ་འོད་ཀྱིས་རྒྱས་གསུངས་
སྙན་གྱི། །བདུད་རྩི་ཟས་ཀྱིས་རྟག་ཏུ་འཚོ་བ་དང༌། །རྒྱལ་བ་གང་གི་གསང་
གསུམ་ཡོན་ཏན་གྱི། །མཛོད་ཀུན་འཛིན་པའི་རྒྱལ་སྲས་ཐུ་བོ་མཆོག །སྤོས་ཀྱི་
གླང་བོ་ལྟ་བུར་བདག་གྱུར་ཏེ། །འགྲོ་ལ་རྒྱལ་བའི་མཛད་པ་ཀུན་སྒྲུབ་ཅིང༌། །
རིང་མིན་བྱང་ཆུབ་རྡོ་རྗེ་གནས་ཐོབ་སྟེ། །ཇི་སྲིད་ནམ་མཁའ་གནས་པ་དེ་སྲིད་
བར། །གང་འདུལ་རླབས་ཆེན་འཕྲིན་ལས་རབ་འབྱམས་ཀྱིས། །འགྲོ་རྣམས་
སྒྲོལ་ལ་མཐུ་དང་ལྡན་པར་ཤོག །བཅོམ་ལྡན་མི་འཁྲུགས་རྒྱལ་བོའི་ཐུགས་རྗེ་
དང་། །རྨད་བྱུང་གཟུངས་ཀྱི་བྱིན་རླབས་ནུས་མཐུ་དང་། །རྩེ་གཅིག་དད་དང་
_688

བཅོམ་ལྡན་འདས་རྡོ་རྗེ་མི་འཁྲུགས་པའི་བསྙེན་ཡིག
མ་སྨད་ལྷག་བསམ་གྱིས། །རྣམ་དག་སྨོན་པའི་གནས་ཀུན་འགྲུབ་གྱུར་ཅིག །
ཅེས་བླ་མ་མི་འཁྲུགས་པའི་རྣལ་འབྱོར་དང་འབྲེལ་བར་དབང་ལེན་ཚུལ་དངོས་གྲུབ་ཀྱི་ཟ་མ་ཏོག་ཅེས་བྱ་
བ་འདི་ནི། སྐྱེ་བའི་འཕྲེང་བ་རྣམས་སུ་ཐུབ་བསྟན་རིན་པོ་ཆེ་སྤེལ་བ་ལ་ཁྱུ་མཆོག་རིན་པོ་ཆེའི་གནས་ཐོབ་
པ་སྤྲུལ་བའི་སྐུ་སྐལ་བཟང་ཐབས་མཁས་རྒྱ་མཚོའི་གསུང་གིས་མཚམས་སྦྱར་བ་དང་། ལུང་རིགས་སྨྲ་བའི་
དབང་བོ་སྐུ་འབུམ་སློབ་ཟུར་དགེ་སློང་བློ་བཟང་དར་རྒྱས་ནས་དྲི་བྲལ་ལྷ་དར་བཅས་བསྐུལ་མ་གནང་བར་
བརྟེན ༧ ཤཱཀྱའི་རྗེས་འཇུག་འཇིགས་མེད་འཕྲིན་ལས་རྒྱ་མཚོས་སྤེལ་བ་དགེ་ལེགས་འཕེལ།